oliverkinch/danmarks-statistik huggingface dataset:
STEM-studerende næsten fordoblet på ti år

2. september 2019

Ændret 24. september 2020 kl. 17:00

Der var desværre udeladt studerende med lange videregående uddannelser i opgørelsen. Så stigningen var ikke på 6.982 personer, som først angivet men 9.406. Alle berørte tal er rettet og markeret med rødt.

Vis hele teksten »
« Minimer teksten

Set over en tiårig periode fra 2008-2018 er der sket en markant vækst i antallet af studerende, der påbegynder en STEM-uddannelse. Siden 2008 er tilgangen på STEM-uddannelserne steget med 9.404 personer, svarende til en stigning på 91 pct. Samtidig er den samlede tilgang på videregående uddannelser steget med 56 pct. Hermed er væksten i tilgang på STEM-uddannelser markant højere end væksten i den samlede tilgang på de videregående uddannelser.

Studerende ved ordinære uddannelser i Danmark (tillæg)  2017/2018

2. september 2019 - Nr. 317

Hent som PDF

Næste udgivelse: 12. marts 2020

Alle udgivelser i serien: Studerende ved ordinære uddannelser i Danmark (tillæg)

Kontakt

Mikkel Jonasson Pedersen, tlf. 23 60 42 07

Kilder og metode

Tallene stammer fra Elevregistret og registret over befolkningens højest fuldførte uddannelse. Påbegyndt i året dækker over personer, der påbegyndte en videregående uddannelse i perioden 1. oktober året før - 30. september aktuelt år. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning.

Vis hele teksten »
« Minimer teksten
Statistik­dokumentation

Elevregistret

Del sidens indhold
Stigende lønudvikling for alle sektorer i 2. kvt.

30. august 2019

Ændret 01. november 2019 kl. 08:00

Der er desværre konstateret fejl i det standardberegnede lønindeks for de offentlige sektorer samt enkelte brancher i virksomheder og organisationer. Alle berørte tal er ændret og markeret med rødt

Vis hele teksten »
« Minimer teksten

I årets andet kvartal tiltog lønudviklingen ifølge det standardberegnede lønindeks på tværs af alle sektorer, hvilket bidrog til en stigning fra 2,4 pct. i første kvartal til 2,7 pct. i andet kvartal 2019. Stigningen skyldes især en høj lønfremgang i de offentlige sektorer, hvor bl.a. de ansatte i kommuner endte på en lønstigning på 3,1 pct. i andet kvartal. For de ansatte i virksomheder og organisationer (den private sektor) steg lønnen pr. time med 2,5 pct. i samme periode.

Lønindeks  2. kvt. 2019

30. august 2019 - Nr. 314

Hent som PDF

Næste udgivelse: 29. november 2019

Alle udgivelser i serien: Lønindeks

Kontakt

Eva Borg, tlf. 24 78 53 57

Sysette Holde Rasmussen, tlf. 40 27 21 96

Kilder og metode

De standardberegnede lønindeks er kædeindeks af Laspeyres-typen, hvor den målte lønudvikling er opgjort på baggrund af en fast sammensætning af lønmodtagernes individuelle karakteristika baseret på sektor, branche, aflønningsform og arbejdsfunktion. Den målte lønudvikling i de implicitte lønindeks er derimod beregnet på baggrund af summariske løngennemsnit og kan dermed være påvirket af strukturelle forskydninger på arbejdsmarkedet. Det betyder fx, at en øget tilgang af højtlønnede i forhold til lavtlønnede medarbejdere vil trække i retning af en øget lønudvikling. Derudover indgår elever og unge under 18 år ikke i det standardberegnede lønindeks, mens de i det implicitte indgår på samme måde som almindelige lønmodtagere gør. Der er desuden forskelle i medarbejderpopulationen for de to indeks, der skyldes de bagvedliggende beregningsmetoder og valideringsregler. Der forekommer løbende revisioner i de sæsonkorrigerede indeksværdier for virksomheder og organisationer i det implicitte lønindeks. Det standardberegnede lønindeks foreligger pt. ikke i sæsonkorrigeret form.

Vis hele teksten »
« Minimer teksten
Statistik­dokumentation

Standardberegnet lønindeks

Implicit lønindeks

Del sidens indhold
BNP steg med 0,8 pct. i andet kvartal

30. august 2019

Bruttonationalproduktet (BNP) steg med 0,8 pct. i andet kvartal 2019, når der korrigeres for prisudvikling og sæsonbevægelser. Det viser den første beregning af det kvartalsvise nationalregnskab for andet kvartal. Kvartalsvæksten holdes oppe af fremgang i eksportsektoren og privatforbruget. Det kan være mere stabilt at se samlet på væksten for halvåret. Væksten for første halvår 2019 blev 2,1 pct. i forhold til første halvår 2018. Beskæftigelsen steg med 0,3 pct. i andet kvartal, mens de præsterede timer steg med 0,2 pct.

Kvartalsvist nationalregnskab  2. kvt. 2019

30. august 2019 - Nr. 311

Hent som PDF

Næste udgivelse: 30. september 2019

Alle udgivelser i serien: Kvartalsvist nationalregnskab

Kontakt

Louise Julie Bille, tlf. 

 Jonas Dan Petersen, tlf. 30 57 18 26

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Flere passagerer på de danske jernbaner

30. august 2019

I 2018 var der 273 mio. passagerer på det danske skinnenet. I forhold til året før var det en fremgang på 1,2 pct. Fremgangen skyldtes en stigning i antallet af passagerer i Københavns Metro på 1,9 pct. til 65 mio. passagerer og andre baner inkl. letbane, som steg med 29,1 pct. til 16 mio. Denne markante stigning kan i høj grad tilskrives Aarhus Letbane - læs mere under figuren. For S-tog og almindelig togdrift faldt antallet af passagerer til hhv. 111 mio. og 82 mio. i 2018.

Jernbanetransport (år)  2018

30. august 2019 - Nr. 313

Hent som PDF

Næste udgivelse: 31. august 2020

Alle udgivelser i serien: Jernbanetransport (år)

Kontakt

Inger Hansen, tlf. 40 23 78 84

Mathias Dybdahl Bluhme, tlf. 40 22 56 37

Kilder og metode

Transportarbejde opgøres i tonkm eller personkm. En tonkm/personkm er det arbejde, der foregår, når et ton eller en person flyttes en km. Oplysningerne er ikke sæsonkorrigerede.

Vis hele teksten »
« Minimer teksten
Statistik­dokumentation

Jernbanetransport
Færre ansøgninger om støtte til køb af handicapbil

30. august 2019

Antallet af ansøgninger om støtte til køb af handicapbil er faldet fra 2016 til 2018. I 2018 var der i alt 2.353 ansøgninger om støtte til køb af handicapbil. Det er 314 færre end i 2016. Faldet i antallet af ansøgninger i perioden fra 2016-2018 udgøres både af et fald i antallet af bevillinger og i antallet af afslag, hvor faldet i antallet af afslag er større end faldet i antallet af bevillinger. Andelen af bevillinger er næsten konstant fra 2016 til 2018. I 2016 var andelen af bevillinger af det samlede antal ansøgninger til støtte til køb af handicapbil 61 pct., hvor det i 2018 var på 62 pct. Tilsvarende er andelen af afslag næsten konstant fra 39 pct. i 2016 til 38 pct. i 2018.

Støtte til handicapbil  2018

30. august 2019 - Nr. 315

Hent som PDF

Næste udgivelse: 28. august 2020

Alle udgivelser i serien: Støtte til handicapbil

Kontakt

Johanna Jallberg, tlf. 20 16 01 71

Kilder og metode

Indberetning om støtte til køb af handicapbiler modtages fra 98 kommuner. Statistikken om støtte til køb af handicapbil opgør pr. kommune antallet af ansøgninger fordelt på afslag og bevillinger, sagsbehandlingstid og størrelsen på bevilget støttebeløb.

Vis hele teksten »
« Minimer teksten
Statistik­dokumentation

Støtte til handicapbil
Prisen på huse stiger mere end på lejligheder

30. august 2019

På landsplan steg priserne på enfamiliehuse 2,7 pct. i juni i forhold til samme måned sidste år, mens priserne på ejerlejligheder steg med 1,2 pct. i forhold til samme måned sidste år. Det er syvende måned i træk, at priserne på enfamiliehuse er steget mere end på ejerlejligheder, når man måler prisudviklingen i forhold til samme måned året før år.

Ejendomssalg (md.)  juni 2019

30. august 2019 - Nr. 312

Hent som PDF

Næste udgivelse: 30. september 2019

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Uændret bruttoledighed

29. august 2019

Fra juni til juli lå bruttoledigheden stort set uændret, svarende til et niveau på 104.900 fuldtidspersoner i juli. Ledighedsprocenten ligger dermed fortsat på 3,8 pct. af arbejdsstyrken. Hermed har bruttoledigheden stort set ligget uændret siden slutningen af 2018. De tal, der omtales i denne offentliggørelse, er sæsonkorrigeret med mindre andet er nævnt.

Arbejdsløsheden (md.)  juli 2019

29. august 2019 - Nr. 309

Hent som PDF

Næste udgivelse: 30. september 2019

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Små stigninger i konjunkturbarometrene

29. august 2019

Industriens sæsonkorrigerede konjunkturindikator stiger i august til minus 5 fra minus 7 i juli. Bygge og anlæg holder sig stort set uændret med en lille stigning fra minus 5 i juli til minus 4 i august. Stadig er tendenserne svagt faldende. Tillidsindikatoren retter lidt op. Den faldt fra 103 i juni til 100 i juli, men stiger i denne måned til 105, hvilket er en indikation af urolige forbrugerforventninger. I denne udgivelse ses på produktionsvurderinger og arbejdskraftmangel i Danmark og EU-samhandelslande.

Konjunkturbarometer for erhvervene  august 2019

29. august 2019 - Nr. 310

Hent som PDF

Næste udgivelse: 27. september 2019

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Industrien bruger mere energi

23. august 2019

Energiforbruget på industriarbejdspladser i Danmark er steget fra 2016 til 2018, hvor det udgjorde 98,8 mio. Gigajoule (GJ) for virksomheder med mindst 20 ansatte. Stigningen i det opgjorte energiforbrug fra 2016 til 2018 er på knap 6 pct., hvoraf den reelle stigning vurderes at være mellem 4 og 5 pct., mens resten afspejler inddragelse af nye, supplerende data. Udviklingen kan ses i lyset af en mængdemæssig stigning i industriproduktionen på 7 pct., og den mangeårige tendens til højere energieffektivitet synes således overordnet at fortsætte.

Erhvervenes energiforbrug (Industrien)  2018

23. august 2019 - Nr. 308

Hent som PDF

Næste udgivelse: 27. august 2021

Alle udgivelser i serien: Erhvervenes energiforbrug (Industrien)

Kontakt

Henrik Huusom, tlf. 40 38 36 43

Kilder og metode

Industriens energiforbrug har siden 2005 været gennemført i 2007,2009, 2012, 2014, 2018 og 2020. Energioplysningerne er omregnet til energienheden joule, hvor 1 GJ = 1 000 000 000 joule. Tabellerne omfatter alle industriarbejdspladser tilhørende firmaer med mindst 20 ansatte.

Vis hele teksten »
« Minimer teksten
Statistik­dokumentation

Industriens energiforbrug
Detailsalget fastholder stabilt niveau

23. august 2019

Fra juni til juli faldt detailsalget med 0,2 pct. Faldet kom efter en stigning i juni på 0,4 pct. På trods af tilbagegang i april og maj er detailsalget dermed tilbage på samme niveau som i begyndelsen af året og ligger stabilt omkring 104. Tallene er korrigeret for prisudvikling, normale sæsonudsving og effekten af handelsdage. Tal fra Eurostat viser, at danskernes købelyst efter varige forbrugsgoder, ligger højt sammenlignet med landene omkring os.

Detailomsætningsindeks  juli 2019

23. august 2019 - Nr. 307

Hent som PDF

Næste udgivelse: 26. september 2019

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Faldende inflation i Danmark og EU

22. august 2019

I juli faldt inflationen i Danmark til 0,4 pct. fra 0,5 pct. i juni, mens den i EU faldt fra 1,6 pct. i juni til 1,4 pct. i juli. Det er prisændringer på bl.a. overnatninger på hoteller og sommerhuse, charterrejser samt elektricitet, der trækker inflationen ned i både Danmark og EU. På trods af faldende inflation er det fortsat prisstigninger på fødevarer, som er med at holde inflationen oppe. I 15 af EU-landene, herunder Danmark, er det den varegruppe, der bidrager mest til inflationen i juli. Den danske kerneinflation (inflation ekskl. energi og ikke-forarbejdede fødevarer) er 0,5 pct. i juli mod 0,7 i juni, mens kerneinflationen ligeledes falder i både EU (fra 1,5 pct. til 1,4 pct.) og euroområdet (fra 1,3 pct. til 1,1 pct.).

EU-harmoniseret forbrugerprisindeks  juli 2019

22. august 2019 - Nr. 306

Hent som PDF

Næste udgivelse: 23. september 2019

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Forbrugertilliden stiger

22. august 2019

Forbrugertilliden ligger på 6,3 i august mod 2,9 i juli. Forbrugertilliden er således steget i forhold til sidste måned, og er den højeste, der er målt i 2019. Gennemsnittet for de seneste seks måneder er 4,7. Alle indikatorer, som forbrugertilliden beregnes på, er steget i forhold til sidste måned, men det er især de to spørgsmål om tilliden til familiens økonomiske situation i dag og om et år, som er steget meget i forhold til sidste måned. Med en stigning fra 9,2 til 15,0 er spørgsmålet om familiens økonomiske situation om et år den indikator, der er steget mest siden sidste måned. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  august 2019

22. august 2019 - Nr. 305

Hent som PDF

Næste udgivelse: 20. september 2019

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Fortsat uændret antal lønmodtagere i juni

21. august 2019

Lønmodtagerbeskæftigelsen har overordnet set været stigende siden foråret 2013, men i juni er antallet af personer med lønmodtagerjob for anden måned i træk stort set uændret. Antallet af lønmodtagere var i juni 2.784.500. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  juni 2019

21. august 2019 - Nr. 304

Hent som PDF

Næste udgivelse: 23. september 2019

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Faldende producent- og importprisindeks på årsbasis

15. august 2019

Det samlede producentprisindeks for varer er i juli faldet med 2,2 pct. set i forhold til samme måned sidste år. Det er den tredje måned med negativ årsudvikling i træk, og tendensen for indekset har dermed siden tredje kvartal 2018 været nedadgående. Samtidig er importprisindeks for varer faldet med 0,5 pct. i forhold til samme måned sidste år. Det er den største negative årsudvikling siden november 2016 og den anden negative årsudvikling i træk. Tendensen for importprisindekset har været nedadgående siden tredje kvartal 2018.

Producent- og importprisindeks for varer  juli 2019

15. august 2019 - Nr. 303

Hent som PDF

Næste udgivelse: 16. september 2019

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Lille fremgang i bilsalget i juli

14. august 2019

Tilgangen af nye personbiler i juli 2019 var på 18.300 (sæsonkorrigeret). Det er 4,4 pct. flere end i juni. Husholdningernes tilgang steg med 3,3 pct., mens erhvervenes steg med 6,0 pct. Tilgangen i perioden maj-juli 2019 faldt med 12,7 pct. i forhold til februar-april 2019. Det dækker over et fald på hhv. 16,6 pct. i husholdningerne og 6,5 pct. i erhvervene. Det skal tages i betragtning, at februar-april lå ekstraordinært højt pga. det fremrykkede bilsalg i marts, se Nyt fra Danmarks Statistik 2019:146.

Nyregistrerede motorkøretøjer  juli 2019

14. august 2019 - Nr. 301

Hent som PDF

Næste udgivelse: 10. september 2019

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
BNP voksede med 0,8 pct. i andet kvartal 2019

14. august 2019

BNP-indikatoren peger på en sæsonkorrigeret realvækst på 0,8 pct. i andet kvartal sammenlignet med første kvartal 2019. En ny beskæftigelsesindikator viser en vækst i den samlede beskæftigelse på 0,2 pct. i samme periode. Fremgangen i BNP ses bredt i økonomien, hvor industri og transport bidrager særligt til den markante vækst. Det kan være mere stabilt at se samlet på væksten for halvåret. Væksten for første halvår 2019 blev 2,0 pct. i forhold til første halvår 2018.

BNP-indikator  2. kvt. 2019

14. august 2019 - Nr. 300

Hent som PDF

Næste udgivelse: 14. november 2019

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Rekordmange tager to sabbatår efter gymnasiet

14. august 2019

Andelen af studenter, der vælger at tage to sabbatår, er steget markant gennem de seneste fem år. Ud af de studenter, der blev færdige i 2017, er 52 pct. endnu ikke påbegyndt en ny uddannelse. Til sammenligning var andelen, der valgte to sabbatår tilbage i 2012, kun 34 pct. Den samme udvikling gør sig gældende for andelen af studenter, der vælger et sabbatår. Her er andelen oppe på 85 pct. for studenterne fra 2018, og den var til sammenligning nede på 70 pct. for studenterne i 2012. Selvom andelen af studenter, der vælger et eller flere sabbatår, er stigende, viser tallene, at den største andel holder sig til to sabbatår. Af dem, der blev studenter i 2016, er andelen, der her tre år efter ikke er påbegyndt et nyt studie, nede på 22 pct.

Fra grundskole og gymnasiale uddannelser til fortsat uddannelse  2018

14. august 2019 - Nr. 302

Hent som PDF

Næste udgivelse: 13. maj 2020

Alle udgivelser i serien: Fra grundskole og gymnasiale uddannelser til fortsat uddannelse

Kontakt

Lene Riberholdt, tlf. 23 60 62 18

Kilder og metode

Danmarks Statistik offentliggør uddannelsesstatistikken fra og med 2015 ud fra en ny klassifikation - se www.dst.dk/disced-15.

Vis hele teksten »
« Minimer teksten
Statistik­dokumentation

Fra grundskole og gymnasium til fortsat uddannelse
Pensionister modtager mest i boligstøtte

13. august 2019

Ændret 29. august 2019 kl. 07:58

Efter offentliggørelsen er der desværre konstateret fejl, hvilket primært påvirker antallet af modtagere af boligstøtte. Det var opgjort til 599.534 og skulle have været 600.255. Alle fejl er rettet og markeret med rødt.

Vis hele teksten »
« Minimer teksten

I alt modtog 600.300 personer boligstøtte i december 2018, hvilket er 7 pct. flere end december året før. Den samlede udbetalte boligstøtte steg tilsvarende med 6 pct. i perioden, og udgjorde i alt 1.282 mio. kr. i december 2018. Heraf gik de 64 pct. til folkepensionister, som i gennemsnit modtog 3.051 kr. Til sammenligning modtog de resterende boligstøttemodtagere i gennemsnit 1.306 kr. i boligsikring. I december 2018 modtog hver fjerde person over 70 år boligstøtte. Blandt unge under 30 år modtog hver sjette person boligstøtte, hvilket gør gruppen til den næststørste modtager af boligstøtte, kun overgået af de 70+ årige. I befolkningen mellem 30 og 69 år var det mindre end hver tiende, der modtog boligsikring.

Boligstøtte  december 2018

13. august 2019 - Nr. 299

Hent som PDF

Næste udgivelse: 4. marts 2020

Alle udgivelser i serien: Boligstøtte

Kontakt

Morten Steenbjerg Kristensen, tlf. 20 40 38 73

Jarl Christian Quitzau, tlf. 23 42 35 03

Kilder og metode

Boligstøtte ydes enten som boligsikring eller som boligydelse. Boligsikring tildeles ikke-pensionerede samt til førtidspensionister som har fået tildelt førtidspension efter 1. januar 2003. Boligydelse tildeles pensionister og førtidspensionister fra før 1. januar 2003. Boligstøtte afhænger primært af husstandens samlede indkomst, formue, huslejen, boligens størrelse og antal hjemmeboende børn. Pensionister som er ejere og andelshavere kan tildeles boligydelse i form af lån.Se flere oplysninger i statistikdokumentationen og emnesiden.

Vis hele teksten »
« Minimer teksten
Statistik­dokumentation

Boligstøtte

Del sidens indhold
Falske emails fylder i indbakken

13. august 2019

Den seneste måling af befolkningens it-anvendelse viser, at 43 pct. af befolkningen mellem 16 og 89 år oplever at modtage mails afsendt med en hensigt om at lokke modtageren til at afgive oplysninger, også kaldet 'phishing'. Falske mails er dermed den mest udbredte form for it-kriminalitet. Den næstmest udbredte form for it-kriminalitet er forsøg på at omdirigere internetbrugere til fupbutikker eller andre typer hjemmesider med forfalsket indhold. Det har hver syvende dansker været udsat for (14 pct.).

It-anvendelse i befolkningen  2019 informationssikkerhed

13. august 2019 - Nr. 298

Hent som PDF

Næste udgivelse: 24. juni 2020

Alle udgivelser i serien: It-anvendelse i befolkningen

Kontakt

Anne Vibeke Jacobsen, tlf. 20 14 84 28

Anton Erenbjerg, tlf. 20 14 57 90

Kilder og metode

Oplysningerne kommer fra undersøgelsen It-anvendelse i befolkningen 2025. Undersøgelsen er baseret på resultaterne fra 3.876 gennemførte interviews i april-juni 2025 blandt et repræsentativt udsnit af befolkningen i alderen 16-74 år. Sammenligninger tilbage i tid skal gøres med forbehold for ændring i formuleringer samt ændring i filteret. Læs mere om kilder og metoder i statistikdokumentationen om it-anvendelse i befolkningen.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Ny overnatningsrekord i første halvår 2019

12. august 2019

Overnatningerne satte ny rekord i første halvår 2019. Det er sjette år i træk. Det er især flere danske hotel- og vandrerhjemsovernatninger samt udenlandske campingovernatninger, som er årsag til halvårsrekorden. Danske overnatninger i første halvår er steget uafbrudt siden 2014, mens de udenlandske i samme periode er steget siden 2010. Stigningsraten for udenlandske overnatninger i første halvår er aftaget fra hhv. 5 og 7 pct. i 2017 og 2018 til 1 pct. i 2019, mens de danske overnatninger omvendt er gået fra en stigningsrate på 1 pct. i 2017 og 2018 til 4 pct. i 2019.

Overnatninger på hoteller, feriecentre, campingpladser og vandrerhjem mv.  juni 2019

12. august 2019 - Nr. 296

Hent som PDF

Næste udgivelse: 10. september 2019

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Overnatninger i feriehuse sætter nye rekorder

12. august 2019

Samlet sætter første halvår ny rekord for overnatninger i udlejede feriehuse med 7,4 mio. overnatninger i faktiske tal. Det er en fremgang på 8,4 pct. i forhold til sidste år og det højeste overnatningstal for januar til og med juni måned siden statistikkens start i 2004. Juni slog med 2,2 mio. overnatninger den hidtidige rekord for flest overnatninger i juni fra 2017, hvor der var 2,1 mio. overnatninger.

Feriehusudlejning  juni 2019

12. august 2019 - Nr. 297

Hent som PDF

Næste udgivelse: 10. september 2019

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Leje af sommerhus trækker forbrugerpriserne ned

12. august 2019

Det samlede forbrugerprisindeks steg 0,4 pct. i juli i forhold til samme måned sidste år. Stigningen er mindre end i juni, hvor den årlige stigning var 0,6 pct., stigningen er tillige den laveste siden oktober 2016. Hovedgruppen restauranter og hoteller trækker betragteligt ned i årsstigningen i juli i forhold til sidste måneds årsstigning. Det er især lavere priser på sommerhusleje i juli i år sammenlignet med juli sidste år, der bidrager til den lave årsstigning i restauranter og hoteller i juli. Vækstbidraget er faldet fra 0,08 procentpoint i sidste måned til minus 0,25 procentpoint i denne måned.

Forbruger- og nettoprisindeks  juli 2019

12. august 2019 - Nr. 295

Hent som PDF

Næste udgivelse: 10. september 2019

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Relativt få teenagere i storbykommunerne

9. august 2019

Selvom kommunerne med de store studiebyer generelt har en ung befolkning, ser billedet lidt anderledes ud, hvis man zoomer ind på teenagerne. De 13-19-årige udgør 8,2 pct. af Danmarks befolkning pr. 1. juli 2019. I Allerød, Egedal, Rudersdal og Skanderborg Kommuner er andelen af teenagere størst; her udgør aldersgruppen 10 pct. eller mere, mens kun 5,5 pct. af Københavns Kommunes befolkning er mellem 13 og 19 år. De fem folkerigeste kommuner har alle en andel af 13-19-årige, der ligger under landsgennemsnittet. 22 kommuner har en lavere andel og 76 har en højere.

Befolkningens udvikling  2. kvt. 2019

9. august 2019 - Nr. 291

Hent som PDF

Næste udgivelse: 8. november 2019

Alle udgivelser i serien: Befolkningens udvikling

Kontakt

Connie Østberg, tlf. 23 60 19 14

Lisbeth Greve Harbo, tlf. 20 58 64 08

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen
Handel med tjenester stiger

9. august 2019

Eksporten af tjenester steg med 1,4 pct. i andet kvartal 2019, mens importen steg 3,3 pct. Det viser kvartalstallene for Udenrigshandel med tjenester, når der korrigeres for normale sæsonudsving. Både eksporten og importen for første halvår 2019 ligger højere end i samme periode 2018; eksporten er steget 4 pct. og importen 5 pct. I denne udgivelse er der særligt fokus på tjenestehandlen med USA.

Udenrigshandel med tjenester  2. kvt. 2019

9. august 2019 - Nr. 292

Hent som PDF

Næste udgivelse: 11. november 2019

Alle udgivelser i serien: Udenrigshandel med tjenester

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Statistikken er hovedsageligt udarbejdet på basis af indberetninger fra virksomheder.

Vis hele teksten »
« Minimer teksten
Statistik­dokumentation

Udenrigshandel med tjenester

Del sidens indhold
Fald i juni men stigning i første halvår

9. august 2019

I juni var der et overskud på betalingsbalancens løbende poster på 15,2 mia. kr. i sæsonkorrigerede tal, hvilket er et fald på 3,1 mia. kr. i forhold til maj. Overskuddet for første halvår 2019 er dog steget 35 mia. kr. til 75 mia. kr. sammenlignet med 2018.

Betalingsbalancen over for udlandet  juni 2019

9. august 2019 - Nr. 293

Hent som PDF

Næste udgivelse: 9. september 2019

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Eksporten af varer faldt i juni

9. august 2019

Eksporten af varer faldt med 4,9 pct. i juni især trukket af et fald i salget af kemikalier og kemiske produkter (inkl. lægemidler). Det viser tallene for Udenrigshandel med varer eksklusive skibe, fly, brændsel mv., når der korrigeres for normale sæsonudsving. Både eksporten og importen for første halvår 2019 ligger dog højere end i samme periode 2018; eksporten er steget 6 pct. og importen 4 pct.

Udenrigshandel med varer (md)  juni 2019

9. august 2019 - Nr. 290

Hent som PDF

Næste udgivelse: 9. september 2019

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Flere konkurser og flere tabte job i juli

9. august 2019

Der var 213 konkurser i juli blandt aktive virksomheder, når der korrigeres for normale sæsonudsving. Det er 18 pct. flere end i juni. Konkurserne medførte 1.150 tabte job (omregnet til fuld tid) i faktiske tal, eller 47 pct. flere end i juni. I perioden maj-juli var der 12 pct. færre konkurser end i februar-april, og jobtabet var 2 pct. lavere. Der er i denne artikel fokus på det daglige brød.

Konkurser  juli 2019

9. august 2019 - Nr. 294

Hent som PDF

Næste udgivelse: 5. september 2019

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Færre svin end sidste år

8. august 2019

Den samlede svinebestand i Danmark var 12,6 mio. svin 1. juli, hvilket er et fald på 2,5 pct. i forhold til samme tidspunkt sidste år, hvor der var 12,9 mio. svin. Der var et fald for alle typer af svin. Bestanden af svin var 1 pct. højere 1. juli 2019 end 1. april 2019, når der korrigeres for normale sæsonudsving.

Svinebestanden  1. juli 2019

8. august 2019 - Nr. 289

Hent som PDF

Næste udgivelse: 7. februar 2020

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Nedgang i den danske industriproduktion

7. august 2019

Det samlede produktionsindeks for industrien faldt med 6,8 pct. i juni. Produktionen svinger dog generelt en del, og ser man på hele andet kvartal, steg produktionen med 2,4 pct. i forhold til første kvartal. Faldet i juni kan dog tyde på, at industrien i Danmark er påvirket af den afmatning, som er set i den øvrige europæiske industri (se Nyt fra Danmark Statistik 2019:175). Industriens produktion og omsætning er den statistik, der tidligst offentliggør tal, baseret på faktisk omsætning indberettet af industriens virksomheder. Den giver dermed det første 'hårde' pejlemærke for udviklingen i dansk økonomi. Alle tal er korrigeret for normale sæsonudsving og prisudvikling.

Industriens produktion og omsætning  juni 2019

7. august 2019 - Nr. 288

Hent som PDF

Næste udgivelse: 6. september 2019

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Stadig få tvangsauktioner trods stigning i juli

6. august 2019

Med 195 tvangsauktioner i juli mod 158 måneden før er antallet af tvangsauktioner steget med 23 pct. den seneste måned, når der korrigeres for normale sæsonudsving. Stigningen skal dog ses i lyset af det historisk lave antal tvangsauktioner i juni måned. Antallet af tvangsauktioner for juli er dermed tilbage på det niveau, man oplevede de første fem måneder af 2019. Samlet set er gennemsnittet af de månedlige tvangsauktioner fortsat på et lavt niveau i 2019 sammenlignet med de foregående år.

Tvangsauktioner  juli 2019

6. august 2019 - Nr. 287

Hent som PDF

Næste udgivelse: 5. september 2019

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Fald i det påbegyndte byggeri

5. august 2019

Det samlede påbegyndte etageareal faldt med 16 pct. fra første kvartal til andet kvartal 2019. Der er fald i alle hovedkategorier af bygningsanvendelse. Tilbagegangen for påbegyndte erhvervsbygninger er på 7 pct. og for påbegyndte beboelsesbygninger på 10 pct. For Øvrige bygninger er der tale om et fald på 35 pct. Antallet af påbegyndte boliger faldt med 17 pct., hvilket især skyldes en stor nedgang i antal påbegyndte etageboliger og rækkehuse. Tallene er korrigeret for normale sæsonudsving og forsinkede indberetninger til BBR.

Byggevirksomheden  2. kvt. 2019

5. august 2019 - Nr. 286

Hent som PDF

Næste udgivelse: 4. november 2019

Alle udgivelser i serien: Byggevirksomheden

Kontakt

Paul Lubson, tlf. 

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten

Del sidens indhold
Lidt flere bruttoledige i juni

31. juli 2019

Fra maj til juni steg bruttoledigheden med 900 fuldtidspersoner til 104.300. Ledighedsprocenten ligger dermed på 3,8 pct. af arbejdsstyrken svarende til en stigning på 0,1 procentpoint. De tal, der omtales i denne offentliggørelse, er sæsonkorrigeret med mindre andet er nævnt.

Arbejdsløsheden (md.)  juni 2019

31. juli 2019 - Nr. 283

Hent som PDF

Næste udgivelse: 29. august 2019

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Boligpriserne stiger fortsat på landsplan

31. juli 2019

Priserne på ejerlejligheder steg med 0,4 pct. på landsplan fra fjerde kvartal 2018 til første kvartal 2019. Det sker efter en periode med faldende boligpriser på landsplan i andet halvår 2018. Noget tyder på, at ejerlejlighedspriserne også vil stige i andet kvartal 2019, idet priserne i kvartalets første to måneder, april og maj, er steget med hhv. 1,0 pct. og 1,1 pct. i forhold til foregående måned. På landsplan er priserne på enfamiliehuse steget med 1,6 pct. fra fjerde kvartal 2018 til første kvartal 2019 og med 1,0 pct. fra april til maj 2019.

Ejendomssalg (md.)  maj 2019

31. juli 2019 - Nr. 284

Hent som PDF

Næste udgivelse: 30. august 2019

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Stadigt flere beskæftigede i bygge og anlæg

31. juli 2019

Byggebeskæftigelsen steg med 0,7 pct. til 177.500 personer i andet kvartal 2019 mod 176.300 i første kvartal, når der korrigeres for normale sæsonudsving. Dermed fortsætter byggebeskæftigelsen den stigende trend, der startede i 2013.

Beskæftigede ved bygge og anlæg  2. kvt. 2019

31. juli 2019 - Nr. 285

Hent som PDF

Næste udgivelse: 18. oktober 2019

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Svage fald i konjunkturbarometrene

30. juli 2019

Industriens sæsonkorrigerede konjunkturindikator falder fra minus 6 i juni til minus 7 i juli. Bygge og anlæg falder også et procentpoint fra minus 4 i juni til minus 5 i juli. Det er inden for usikkerhedsrammen i begge tilfælde, men det bekræfter faldende tendenser. Tillidsindikatoren, som er sammensat af de fire erhvervs forventninger samt forbrugertilliden, falder fra 103 til 100 på grund af markant fald i forbrugerforventningernes indikatorer. I denne måned offentliggøres supplerende kvartalsdata for industrien.

Konjunkturbarometer for erhvervene  juli 2019

30. juli 2019 - Nr. 282

Hent som PDF

Næste udgivelse: 29. august 2019

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Detailsalget steg i årets andet kvartal

26. juli 2019

Fra maj til juni steg detailsalget med 0,5 pct. Stigningen sker efter et fald i april og maj. Detailsalget i andet kvartal 2019 steg med 0,2 pct. i forhold til første kvartal 2019. Tallene er korrigeret for prisudvikling, normale sæsonudsving og effekten af handelsdage. Stigningen i detailsalget er især sket i varegruppen beklædning mv., der er steget med 3,9 pct. i juni.

Detailomsætningsindeks  juni 2019

26. juli 2019 - Nr. 281

Hent som PDF

Næste udgivelse: 23. august 2019

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Hver tredje malkeko er i Sydjylland

25. juli 2019

I Sydjylland findes 207.000 malkekøer, hvilket er 36 pct. af Danmarks 567.000 malkekøer pr. 30. juni 2019. 90 pct. af malkekøerne findes i Jylland. På landsplan faldt den samlede bestand af kvæg med 3,1 pct. til 1.512.000 stk. i forhold til samme tidspunkt sidste år. Malkekøerne blev 1,5 pct. færre, mens der var større nedgang i bestanden af tyre, kvier og ammekøer. Den mest udbredte kvægrace i Danmark er Dansk Holstein, som udgør over 50 pct. af alt kvæg.

Kvægbestanden  30. juni 2019

25. juli 2019 - Nr. 280

Hent som PDF

Næste udgivelse: 24. januar 2020

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
En ud af fire følger forældres uddannelse

25. juli 2019

For en ud af fire af dem, der begyndte på en videregående uddannelse i 2018, lå uddannelsen inden for samme fagområde som mindst en af deres forældres højest fuldførte uddannelse. 17 pct. af de nystartede studerende tog en uddannelse inden for samme fagområde som deres mor og 10 pct. inden for samme fagområde som deres far.

Studerende ved ordinære uddannelser i Danmark (tillæg)  2017/2018

25. juli 2019 - Nr. 279

Hent som PDF

Næste udgivelse: 2. september 2019

Alle udgivelser i serien: Studerende ved ordinære uddannelser i Danmark (tillæg)

Kontakt

Mikkel Jonasson Pedersen, tlf. 23 60 42 07

Kilder og metode

Tallene stammer fra Elevregistret og registret over befolkningens højest fuldførte uddannelse. Påbegyndt i året dækker over personer, der påbegyndte en videregående uddannelse i perioden 1. oktober året før - 30. september aktuelt år. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning.

Vis hele teksten »
« Minimer teksten
Statistik­dokumentation

Elevregistret

Del sidens indhold
Forbrugertilliden falder

23. juli 2019

Forbrugertilliden ligger på 2,9 i juli mod 5,8 i juni. Forbrugertilliden er således faldet i forhold til sidste måned. Gennemsnittet for de seneste seks måneder er 4,2. Stort set alle indikatorer, som forbrugertilliden beregnes på, er faldende. Det gælder især tilliden til Danmarks økonomiske situation om et år. Undtagelsen er indikatoren, der belyser købelysten til varige forbrugsgoder. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  juli 2019

23. juli 2019 - Nr. 278

Hent som PDF

Næste udgivelse: 22. august 2019

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold